cyanic-selkie/wikianc huggingface dataset:
Անգլոսաքսոնական մոդել
Անգլոսաքսոնական մոդել, տեղական ինքնակառավարման տեսակ է, որը զարգացել է Մեծ Բրիտանիայում։ 19-րդ դարից սկսած այստեղ հաստատվել է այն սկզբունքը, ըստ որի քաղաքային մարմինները կարող են կատարել միայն այն գործողությունները, որոնք իրենց ուղղակիորեն թույլատրվում են օրենքով, մնացած բոլորը համարվում են լիազորությունները գերազանցող և դատարանի կողմից կարող են ճանաչվել անօրինական։ Այս մոդելի բնութագրիչները ներառում են կարգավորման և հարկման ցածր մակարդակ, ընդ որում պետական ​​հատվածը մատուցում է նվազագույն ծառայություններ։ Դա նաև նշանակում է մասնավոր սեփականության ուժեղ իրավունքներ, պայմանագրերի կիրարկում և բիզնես վարելու ընդհանուր հեշտություն, ինչպես նաև ազատ առևտրի ցածր խոչընդոտներ ։
Անգլոսաքսոնական մոդելը հիմնականում տարածվել է նույն իրավական համակարգ ունեցող երկրներում՝ Մեծ Բրիտանիա, ԱՄՆ, Կանադա, Ավստրալիա, Նոր Զելանդիա և այլն ։ Այս մոդելի հիմնական առանձնահատկություններն են.
Անգլո-սաքսոնական մոդելներում ամենակարևոր դերը ավանդաբար խաղում է դատական ​​վերահսկողությունը։ Ինչպես կենտրոնական պետական ​​մարմինների ներկայացուցիչները, այնպես էլ մունիցիպալ տարածքների բնակիչները հնարավորություն ունեն դատարանում բողոքարկել տեղական ինքնակառավարման ցանկացած ակտ, իսկ տեղական ինքնակառավարման մարմինները և բնակիչները իրավունք ունեն բողոքարկել կենտրոնական մարմինների գործողությունները։ ՏԵղական կառավարման նման կազմակերպումը հանգեցնում է կառավարման զգալի ապակենտրոնացման, բնակչության մասնակցության ինքնակառավարմանը՝ ուղղակի ժողովրդավարության տարբեր ձևերի միջոցով (ՏԻՄ ընտրություններ, հանրաքվեներ, ժողովներ, հավաքներ և այլն)։ Տեղական գործերի կառավարման գործում հիմնական դերը պատկանում է ոչ այնքան տեղական ինքնակառավարման մարմնին ամբողջությանը, որքան այս մարմնի պատգամավորների կողմից ձևավորված մասնագիտացված հանձնաժողովներին և հանձնախմբերին։
Ծանոթագրություններ
Կատեգորիա:Տնտեսական համակարգեր Կատեգորիա:Սոցիալական ժողովրդավարություն Կատեգորիա:Քաղաքական փիլիսոփայություն Կատեգորիա:Կազմակերպական վարքագիծ Կատեգորիա:Քաղաքատնտեսական ուղղություններ Կատեգորիա:Տնտեսական քաղաքականություն Կատեգորիա:Մեծ Բրիտանիայի քաղաքականություն
Յակշուր (գյուղ, Զավյալովսկի շրջան)
Յակշուր (Якшур, Якшур), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 1151 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Զավյալովսկի շրջանի բնակավայրեր
Գրեֆենդորֆ
Գրեֆենդորֆ (Gräfendorf), կոմունա Գերմանիայում, Բավարիա երկրամասում։
Ենթարկվում է Միջին Ֆրանկոնիա վարչական շրջանին։ Գտնվում է Մայն Շպեսարտ շրջանում։ Բնակչությունը կազմում է 1368 մարդ (2010 թվականի դեկտեմբերի 31-ի տվյալներով )։ Տարածքը 45,30 կմ² է։ Պաշտոնական կոդը՝ 09 6 77 133։
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր
Մոնղոլական լեզուներ
Մոնղոլական լեզուներ, ինքնուրույն լեզվաընտանիք։ Ներառնում է հյուսիսային մոնղոլական սինհարմոնիկ լեզուները՝ բուն մոնղոլերենը, բուրյաթերենը, կալմիկերենը, օյրաթերենը, յակուտերենը -- սիբիր, հվ-արլ․ ոչ սինհարմոնիկ լեզուները՝ դագուրերենը (Հյուսիս-Արևելյան Չինաստանում), դունսյաներենը, մոնգորերենը, բաոաներենը (բոլորն էլ անգիր), միջակա լեզուները՝ գրավոր հին մոնղոլերենը, մոգուլերենը (Աֆղանստանում)։ Մինչև միասնական ազգային պետության կազմավորումը մոնղոլները զարգացած գրական լեզու և գիր չեն ունեցել։ Պետականության քայքայումը (XYI—XVII դդ․) ըստ էության չհանգեցրեց բուն մոնղոլերենի մահացման, քանի որ այդ ժամանակ արդեն կազմավորվել էր նրա գրական տարբերակը, որը մշակութային ու լեզվական կապերի միջոց էր հս․ և հվ․ կամ արտաքին ու ներքին մոնղոլների համար։
Ծանոթագրություններ
Կատեգորիա:Լեզվաընտանիքներ այբբենական կարգով Կատեգորիա:Մոնղոլիայի լեզուներ
Կոբզար
Կոբզար, ուկրաինական ժողովրդական երգիչ, որը կոբզայով (բանդուրով) նվագակցում է ինքն իրեն։ Կոբզարներն արտահայտել են աշխատավոր ժողովրդի, առաջին հերթին, գյուղացիության սոցիալական ակնկալությունները։ Կոբզարներից հայտնի են Անդրեյ Շուտը (մահացել է 1873 թ.), Օստապ Վերեսայը (մոտ 1803-1890 թթ.), Իվան Կրյուկովսկին (1820-1885 թթ.), Ֆեոդոր Խոլոդնին (1832-1902 թթ.), Միխայիլ Կրավչենկոն (1850-1917 թթ.)։
Կատեգորիա:Ուկրաինայի մշակույթ
Սելեստա (Ստորին Հռենոսի գավառ)
Բնակչությունը 2013 թվականի դրությամբ կազմում է 19332 մարդ, բնակչության խտությունը` 435.41 մարդ/կմ²։ Բնակավայրը զբաղեցնում է 44.40 կմ² տարածք։
Աշխարհագրություն
Գտնվում է Փարիզ քաղաքից 400 կմ արևելք, Ստրասբուրգ քաղաքից` 45 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 180 աշխատունակ (15-64 տարեկան) բնակիչ, որոնցից ակտիվ էին 152-ը, իսկ ոչ ակտիվները` 28։ Ակտիվության ցուցանիշը կազմում է 84,4 %։ 152 աշխատունակ մարդկանցից աշխատել է 139 անձ (81 տղամարդ և 58 կին)։ Գործազուրկ են եղել 13 անձ (7 տղամարդ և 6 կին)։ 28 անաշխատունակներից 11-ը եղել են աշակերտներ կամ ուսանողներ, 8-ը` թոշակառուներ, իսկ 9-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ռիչարդ Կոբդեն
Ռիչարդ Կոբդեն (Cobden), Մեծ Բրիտանիայի քաղաքական գործիչ, արդյունաբերական բուրժուազիայի գաղափարախոս, ֆրիթրեդերների պարագլուխ, գործարանատեր։ 1841-1857 և 1859-1865 թվականներին՝ համայնքների պալատի անդամ։ Կողմ էր անսահմանափակ մրցակցության, որը կոչված էր ապահովելու արդյունաբերական բուրժուազիայի գերիշխանությունը երկրի ներսում և արտաքին շուկայում։ Դեմ էր գործարանային օրենսդրությանն ու արհմիություններին։ Ռիչարդ Կոբդեն պացիֆիստ էր. մասնակցել է 1848-1851 թվականների խաղաղության կոնգրեսների կազմակերպմանը։
Ծանոթագրություններ
Կատեգորիա:Անգլիայի քաղաքական գործիչներ Կատեգորիա:1804 ծնունդներ Կատեգորիա:1865 մահեր Կատեգորիա:Անգլիացի գրողներ Կատեգորիա:Անգլիացի տնտեսագետներ Կատեգորիա:Գործարարներ Կատեգորիա:Մեծ Բրիտանիայի քաղաքական գործիչներ Կատեգորիա:Բրիտանացի տնտեսագետներ Կատեգորիա:Բրիտանացի գրողներ Կատեգորիա:Վիկտորյական դարաշրջանի անձինք Կատեգորիա:Բրիտանացի գործարարներ
Սևծովյան ծովաձիուկ
Սևծովյան ծովաձիուկ, փշաձկնակերպերի կարգի ասեղայինների ընտանիքին պատկանող ճառագայթալողակ ձկնատեսակ։
Սևծովյան ծովաձիուկին կարելի է պահել նաև տնային ակվարիումներում՝ անազատության մեջ։ Նման է շախմատի ձիու։
Տարածվածություն
Տարածված է Ազովի և Սև ծովերի ափերի ծանծաղուտներում, որտեղ կա առատ բուսականություն։ Տարածված է Ատլանտյան օվկիանոսի արևելյան ափին` Նիդերլանդներից մինչև Մարոկկո և Կանարյան կղզիներ ընկած ծովային ավազանում։
Նկարագրություն
Երկարությունը հասնում է 10-12 սմ-ի։ Արագ փոխում է իր մարմնի գունավորումը և ստանում է խայտաբղետ գեղեցիկ երանգներ։
Փորային լողակները բացակայում են, իսկ պոչը երկար է՝ կեռ։ Իր կեռ պոչով սևծովյան ծովաձիուկը կախվում է բույսերից։
Բեղմնավորված ձվերը տեղավորվում են արուի փորի կամ պոչի հատվածի տակ գտնվող պարկում։ Ձագերի մասին հոգ է տանում միայն արուն ։
Ծանոթագրություններ
Կատեգորիա:Ասեղայիններ
Սաբին Մերինո
Սաբին Մերինո(Sabin Merino Zuloaga, ), իսպանացի ֆուտբոլիստ, «Ատլետիկ Բիլբաո» ակումբի հարձակվող։
Ակումբային կարիերա
Սաբինը ծնվել է Ուրդուլիսում և սկսել է ֆուտբոլ խաղալ «Դանոկ Բատ» ֆուտբոլային ակումբի պատանեկան թիմում ։ 2011 թվականի ամռանը նա երկրորդ փորձից կարողացել է տեղ գրավել «Ատլետիկ Բիլբաոյի» կազմում և կատարել է իր նորամուտը բասկերի պատանեկան «Բասկոնիա» թիմում ։
2013 թվականի հունիսի 21-ին Սաբինը տեղափոխվել է «Ատլետիկի» պահեստային թիմ՝ «Բիլբաո Ատլետիկ», որ խաղում էր Սեգունդա Բ-ում ։ 2015 թվականի հունիսի 29-ին, փայլուն անցկացված նախորդ մրցաշրջանից հետո, երբ նա 18 գոլ է խփել և օգնել է «Բիլբաոյին» 19 տարի անց առաջին անգամ վերադառնալ Սեգունդա, Սաբինը տեղափոխվել է «Ատլետիկի» գլխավոր թիմ ։
«Ատլետիկ Բիլբաոյի» կազմում իր առաջին հանդիպումը Սաբինն անցկացրել է 2015 թվականի օգոստոսի 6-ին՝ փոխարինելով Խավի Էրասոյին Եվրոպա լիգայի շրջանակներում անցկացված Բաքվի «Ինտեռնի» դեմ հանդիպման երկրորդ խաղակեսում, որն ավարտվել է ոչ-ոքի (0-0) ։ Հարձակվող Գիլյերմո Ֆերնանդեսի՝ թիմից վարձավճարով հեռանալուց հետո Սաբինը դարձել է թիմի հիմնական խաղացող՝ ստանալով 25 համարը ։
Սաբինը թիմի հիմնական կազմում դաշտ է դուրս եկել 2015 թվականի Իսպանիայի Սուպերգավաթի խաղարկության՝ «Բարսելոնայի» դեմ խաղում, որում «Ատլետիկը» հաղթել է 4։0 հաշվով։ Սաբինը հանդես է եկել ձախ կիսապաշտպանի դիրքում և գոլային փոխանցում կատարել Արից Ադուրիսին ։ Պրոֆեսիոնալ մակարդակում իր առաջին գոլը Սաբինը խփել է օգոստոսի 20-ին՝ Սլովակիայի «Ժիլինա» ակումբի դեմ խաղում (2։3), որ անցկացվել է Եվրոպա լիգայի շրջանակներու մ։
Իսպանիայի առաջնությունում իր առաջին գոլը Սաբինը խփել է 2015 թվականի սեպտեմբերի 23-ին՝ «Ռեալ Մադրիդի» դեմ տնային խաղում, որն ավարտվել է «Ատլետիկի» պարտությամբ (1։2) ։
2016 թվականի փետրվարի 16-ին Սաբինը երկարաձգել է «Ատլետիկ Բիլբաոյի» հետ պայմանագիրը մինչեւ 2019 թվականի հունիսի 30-ը։ Պայմանագրի գումարը կազմել է 30 մլն եվրո։
Արտաքին հղումներ
Կատեգորիա:Իսպանացի ֆուտբոլիստներ Կատեգորիա:Աթլետիկ Բիլբաոյի ֆուտբոլիստներ Կատեգորիա:Լա Լիգայի ֆուտբոլիստներ
Լաբիրինթոս
Լաբիրինթոս (λαβύρινθος), բազմաթիվ, խճճված միջանցքներով բարդ կառույց։ Հույն և հռոմեացի հեղինակները (Հերոդոտոս, Դիոդորոս, Պլինիոս, Ստրաբոն և ուրիշներ) հիշատակում են մի քանի լաբիրինթոսներ։ Կրետե կղզու լաբիրինթոսը (նույնացվում է Կնոսոսի հռչակավոր պալատին), ըստ ավանդազրույցի, Մինոս թագավորի հրամանով Մինոտավրոս հրեշի համար կառուցել է Դեդալոսը։ Եգիպտոսի լաբիրինթոսը (Ֆայումի մոտ), որն ուներ շուրջ 2 հազար սենյակ, հավանորեն կառուցվել է Ամենեմհետ III փարավոնի ժամանակ (մ.թ.ա. XIX դ.)։ Սամոս կղզու լաբիրինթոսը (մ.թ.ա. VI դ.) կառուցել է Պոլիկրատոս միապետը։ Իտալիկյան լաբիրինթոսը (Կլուզիում քաղաքի մոտ) ենթադրում են, որ եղել է Ետրուրիայի Պորսենոս թագավորի (մ.թ.ա. VI դ.) դամբարանը։
Լաբիրինթոս է կոչվում նաև գունավոր քարերից ձևավոր շարված հատակ։ Բնորոշ է գոթական ոճի հասուն շրջանին (XIII - XIV դդ.), հատկապես Ֆրանսիայի մի քանի տաճարներին (Շարտր, Ռեյմս, Ամիեն, Սենտ-Օմեր և այլն)։ Նման տիպի լաբիրինթոսներ չեն պահպանվել, հայտնի են XVIII դ. հետազոտողների գծանկարներից (մասամբ պահպանվել է Շարտրի տաճարի լաբիրինթոսը)։
Փոխաբերական առումով «լաբիրինթոս» նշանակում է խառնակ, անելանելի վիճակ։
Արտաքին հղումներ
Կատեգորիա:Լաբիրինթոսներ Կատեգորիա:Արարողություններ Կատեգորիա:Հին հունական դիցաբանության աշխարհագրություն
Գրոմովո (գյուղ, Բորովիչսկի շրջան)
Գրոմովո (Громово), գյուղ Ռուսաստանի Նովգորոդի մարզի Բորովիչսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նովգորոդի մարզի Բորովիչսկի շրջանի բնակավայրեր
Տաշտուն
Տաշտուն, գյուղ Հայաստանի Հանրապետության Սյունիքի մարզի Մեղրու տարածաշրջանում, Մեղրի քաղաքից մոտ 19-20 կմ հյուսիս-արևմուտք, Տաշտուն գետի հովտում, ծովի մակարդակից 1900-2000 մ բարձրության վրա։ Հեռավորությունը Կապան մարզկենտրոնից ճանապարհով կազմում է մոտ 55 կմ։
Տեշտին անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում ։ Խորհրդային տարիներին մասն է կազմել Հայկական ԽՍՀ Մեղրու գավառի, իսկ 1930 թվականից` Մեղրու շրջանի։ 1995 թվականից մտնում է ՀՀ Սյունիքի մարզի մեջ։
Պատմութուն
Ստեփանոս Օրբելյանի վկայությամբ Տաշտունը հիշատակվում է Տաթևի վանքին պատկանող (X դար) գյուղերի ցուցակում։ Ուշ միջնադարում Տաշտունը եղել է գրչության կենտրոն։ Տաշտուն է անվանվել (Դաշտոն ձևով) նաև Սյունիք նահանգի Արևիք գավառի մի մասը։ Գյուղում պահպանվել է քառամույթ գնբեթավոր բազիլիկ Սբ. Ստեփանոս եկեղեցին (XVII դար)։ Շրջակայքում կան գյուղատեղիներ (Ռոմելանց, Քյիլդիզանց, XIV—XVII դդ.), խաչքարերով գերեզմանոցներ։
Բնակչություն
Ըստ ՀՀ 2011 թ. մարդահամարի արդյունքների` Տաշտունի մշտական բնակչությունը կազմել է 104 մարդ ։ Գյուղը բնակեցված է եղել հայերով, բնակչության փոփոխությունը ժամանակի ընթացքում` ստորև.
Արտաքին հղումներ
Կատեգորիա:Սյունիքի մարզի գյուղեր
Զակուտնևկա
Զակուտնևկա (Закутнівка), գյուղ Ուկրաինայի Խարկովի մարզի Պերվոմայսկի շրջանում։ Հիմնադրվել է 1820 թվականին։
Ստուրսկուգ
Ստուրսկուգ (նորվ.՝ Storskog, լատ.՝ Big Forest), բնակավայր Նորվեգիայում (Sør-Varanger մունիցիպալիտետ), որտեղ գտնվում է ռուս-նորվեգական սահմանի միակ կանոնավոր ավտոմոբիլային անցակետը : Այն փոխարինեց առաջին՝ 1949 թվականին ՆԱՏՕ-ի Skafferhullet անցակետին Նորվեգիայի միանալուց առաջ ստեղծված անցակետին։ Ռուսական կողմից անցակետը կոչվում է Բորիսոգլեբսկ։
Զակուտնևկա
2001 թվականի տվյալներով Զակուտնևկա գյուղում բնակվում էր 890 մարդ։ Բնակավայրը զբաղեցնում է 2656 կմ² տարածք։ Բնակչության խտությունը կազմում էր 335,09 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Պերվոմայսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1820 թվականին հիմնադրված բնակավայրեր
(3776) Վարտիովուորի
(3776) Վարտիովուորի (Vartiovuori), աստերոիդ աստերոիդների հիմնական գոտում։ Հայտնաբերվել է 1938 թվականի ապրիլի 5-ին Հեյկի Ալիկոսկիի կողմից Տուրկուում ։
Միջին հեռավորությունը Արեգակից կազմում է 3,185261 ա. մ., առավելագույնը մոտենում է 2,9785 ա. մ. հեռավորության վրա և հեռանում 3,392 ա. մ. ։ Արեգակի շուրջ մեկ ամբողջական պտույտ է կատարում 2076,42 երկրային օրվա ընթացքում, իր ուղեծրով շարժվելով միջինում 0,173375 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 27,41° անկյուն։
Աստերոիդների ցանկ (156601-156700)
Աստերոիդների ցանկ (156501-156600) * Աստերոիդների ցանկ * Աստերոիդների ցանկ (156701-156800)
|}
Տուրվանիա
Տուրվանիա  (Turvânia), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի կենտրոնական մասում։ Մտնում է Անիկունս գավառի կազմի մեջ։ Բնակչությունը կազմում է 4948 մարդ՝ 2006 թվականի տվյալներով։ Գրավում է 472,346 կմ2 տարածք։ Բնակչության խտությունը՝ 10,5 մարդ/կմ²։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Գոյաս նահանգի բնակավայրեր
Սուելի
Սուելի (իտալ. Suelli), կոմունա Իտալիայում, գտնվում է Սարդինիա մարզի Կալիարի գավառում ։
Բնակչությունը 1171 մարդ՝ (2008 թ.), բնակչության խտությունը 61 մարդ /կմ ²։ Տարածքը զբաղեցնում է 19 կմ²։ Փոստային հասցե՝ 9040, հեռախոսային կոդ՝ 070:
Ժողովրդագրություն
Բնակչություն դինամիկան։
Հանս Շպեման
Հանս Շպեման (Hans Spemann, ), գերմանացի սաղմնաբան։
Կենսագրություն
Ուսանել է Հայդելբերգի, Մյունխենի, Վյուրցբուրգի համալսարաններում։ Եղել է Ռոստոկի (1908-1914 թվականներ), Ֆրայբուրգի (1919-1937 թվականներ) համալսարանների պրոֆեսոր, Բեռլինի կենսաբանության ինստիտուտի տնօրեն (1914-1919 թվականներ)։
Աշխատանք
Հիմնական աշխատանքները վերաբերում են երկկենցաղների փորձառական սաղմնաբանությանը։ Մշակել է երկկենցաղների սաղմերի միկրովիրահատման մեթոդներ, առաջարկել մի շարք միկրոգործիքներ։
Ստեղծել է ուսմունք սաղմի ուշ տարբերակվող մասերի զարգացմանը նպաստող «կազմակերպական կենտրոնների» մասին։ Նոբելյան մրցանակ (1935 թվական)։
Արտաքին հղումներ
Կատեգորիա:Գերմանացի սաղմնաբաններ Կատեգորիա:Բժշկության կամ ֆիզիոլոգիայի բնագավառում Նոբելյան մրցանակի դափնեկիրներ Կատեգորիա:Նոբելյան մրցանակի դափնեկիրներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Գերմանացի նոբելյան մրցանակակիրներ Կատեգորիա:Հայդելբերգի համալսարանի շրջանավարտներ Կատեգորիա:Մյունխենի համալսարանի շրջանավարտներ Կատեգորիա:Պրուսիայի գիտությունների ակադեմիայի անդամներ Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ
Սլովատիչի
Սլովատիչի (Словатичі), գյուղ Ուկրաինայի Վոլինի մարզի Կիվերցիի շրջանում։ Հիմնադրվել է 1896 թվականին։
Արտաքին հղումներ
Կատեգորիա:Ուկրաինայի Վոլինի մարզի Կիվերցիի շրջանի բնակավայրեր Կատեգորիա:Ուկրաինայի գյուղեր Կատեգորիա:1896 թվականին հիմնադրված բնակավայրեր
Գիշերվա ժամը մեկին
Գիշերվա ժամը մեկին (One A.M., ուրիշ անվանումը՝ Solo), Չարլի Չապլինի դասական կատակերգական համր ֆիլմ, նկարահանված 1916 թվականին։ Ֆիլմի առաջին պրեմիերան, տեղի է ունեցել 1916 թվականի օգոստոսի 7-ին, ԱՄՆ-ում։ Նկարահանված է՝ Mutual Film Corporation կինոըկերությունում։ Ֆիլմում բացի ինքնուրույն Չապլինից, համարյա չի հայտնվում է ոչ մի դերասան։ Ֆիլմը ցուցադրում է Չապլինի տեխնիկական և դերասանական բարձր վարպետությունը։
Սյուժե
Գլխավոր հերոսը՝ մի հարուստ ջենթելմեն է, որը հարբած վերադառնում է իր շքեղ տուն։ Նա երկար ժամանակ, տանջվելով ու չարչարվելով, փորձում է առաջին հարկի սենյակներից, տեղափոխվել երկրորդ հարկի, իր ննջասենյակը։ Իր ճանապարհին ամեն մի հանդիպած իրեր, առարկաներ, դառնում են նրա համար փորձություններ, որոնց պատճառով նա չի կարողանում առաջ շարժվել։ Դրանք են պտտվող սեղանը, գորգը, արջի և աղվեսի կմախքները, վագրի մորթին, ժամացույցի մեծ ճոճանակը և այլն...
Կահույքը ծուղակներ է առաջացնում հերոսի համար, որոնք նա հաղթահարում է մի քանի հնարքներով։ Ամեն մի բարդ իրավիճակի ժամանակ հերոսն աշխատում է չկորցնել ազնվական պահելաձևը։ Հետո նա ոչ մի կերպ չի կարողանում հարմարվել թռչկոտող մահճակալին, որի զսպանակները փչանում են։
Արդյունքում նա իր տեղն է գտնում լողասենյակում, որտեղ և պառկում է քնելու։
Արտաքին հղումներ
Կատեգորիա:1916 ֆիլմեր Կատեգորիա:Ամերիկյան կինոկատակերգություններ Կատեգորիա:Անգլերեն ֆիլմեր Կատեգորիա:Սև-սպիտակ ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան սև-սպիտակ ֆիլմեր
Հնարքներ
Հնարքներ (Ficciones), արգենտինացի գրող Խորխե Լուիս Բորխեսի ամենահայտնի պատմվածքների ժողովածուն, որը հաճախ համարվում է հեղինակի լավագույն ստեղծագործությունը։ «Հնարքները» չպետք է շփոթել «Լաբիրինթոսներ» ժողովածուի հետ, չնայած երկուսն էլ շատ ընդհանրություններ ունեն։ «Լաբիրինթոսները» Բորխեսի ստեղծագործությունների առանձին անգլերեն թարգմանությունն է Ջեյմս Ի. Այրբիի կողմից, որը ինչպես «Հնարքները» լույս է տեսել 1962 թվականին։ Այս երկու թարգմանությունները նպաստեցին Բորխեսի 1960-ականների ճանաչմանը։ Որոշ պատմվածքներ լույս են տեսել միաժամանակ երկու թարգմանության մեջ։
Հրատարակում
1941 թվականին լույս տեսավ Բորխեսի երկրորդ պատմվածքների ժողովածուն՝ «Բաժանվող արահետների այգին» (El Jardín de senderos que se bifurcan), որը կազմված էր ութ պատմվածքից։ 1944 թվականին այս ութ պատմվածքին ավելացվեցին ևս վեցը՝ «Խորամանկություններ» անվամբ, որոնք միասին անվանվեցին «Հնարքներ»։ Վերջինիս ևս երեք պատմվածք ավելացվեցին 1956 թվականի հրատարակությանը ։
Թարգմանություն
«Հնարքները» հայերեն թարգմանել է Հովհաննես Բոդուկյանը, որը լույս է տեսել՝ «Երկու արքաներն ու երկու լաբիրինթոսները» ժողովածուում՝ 1992 թվականին («Ապոլոն» հրատարակչություն)։
Ոճ
Հնարքները ընդգծում և ուշադրություն են գրավում իր հորինված բնույթի վրա։ Գրական միջոցները և ընտրությունը կարևոր են պատմվածքներում։ Նաոմի Լիդստորմը բացատրում է, որ Բորխեսը ջանք է գործադրել, որ պատմվածքները ավելի իրական թվան ։
Ծանոթագրություններ
Կատեգորիա:Իսպաներեն գրքեր Կատեգորիա:Խորխե Լուիս Բորխես
Մեծ Վելմորդա
Մեծ Վելմորդա (Большая Вельморда), գետ Ռուսաստանում, հոսում Արխանգելսկի մարզում։ Գետաբերանը տեղակայված է Պյոզա գետի ձախ ափին՝ 308 կմ հեռավորության վրա։ Գետի երկարությունը 54 կմ է, ջրհավաք ավազանի տարածք 305 կմ²։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Twenty One Pilots խմբի ձայնագրած երգերի ցանկ
Թայլեր Ջոզեֆը թողարկել է հինգ ստուդիական ալբոմ Twenty One Pilots-ի հետ միասին, որոնցից վերջինը Trench-ն էր։ Սկզբում խմբի կազմը ներառում էր բասիստ Նիկ Թոմասին և թմբկահար Քրիս Սալիհին, Ջոշ Դանը 2011 թվականին փոխարինեց նրանց և շարունակում է մնալ խմբում մինչ օրս։
Ծանոթագրություն
Կատեգորիա:Երգերի ցանկեր Կատեգորիա:Ցանկեր Կատեգորիա:Twenty One Pilots խմբի երգեր
Զորզոր շրջան
Զորզոր (անգլերեն՝ Zorzor District), շրջան Լիբերիայի հարավում գտնվող Լոֆա երկրամասի կենտրոնական շրջանում։ Այն Լոֆայի 6 շրջաններից մեկն է։ Բնակչությամբ չորրորդ շրջանն է Լոֆայում ՝ մոտ 40,000-40,500 մարդ։ Բնակչությունը հիմնականում խոսում է սովորական և լիբերիական անգլերենով։ Վարչկենտրոնը Զորզոր քաղաքն է։
Կատեգորիա:Լիբերիայի շրջաններ Կատեգորիա:Լոֆա երկրամաս
Յակշուր-Բոդյա
Յակշուր-Բոդյա (Якшур-Бодья, Якшур-Бӧдья), գյուղ Ռուսաստանի Ուդմուրթական հանրապետության Յակշուր-Բոդյինսկի շրջանի կազմում։
Բնակչությունը 2010 թվականին գրանցված տվյալներով կազմում էր 8379 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Յակշուր-Բոդյինսկի շրջանի բնակավայրեր
Արսեն Կյորկիզյան
Արսեն Կյորկիզյան, հայ բանասեր, պատմաբան, մանկավարժ։ Ավարտել է ամերիկյան Անատոլիա կոլեջը, ապա սովորել Բեռլինի Աստվածաբանական համալսարանում։ Առաջին համաշխարհային պատերազմի տարիներին եղել է Կովկասում. Բաքվում հայերեն է դասավանդել հայ որբերին, Երևանում աշխատել է գաղթականների օգնության ամերիկյան կոմիտեում։ 1923 թվականից ապրել է ԱՄՆ-ում, եղել կրոնական գործիչ։ Գրել է «Վասպուրականի հերոսամարտը. 1915 ապրիլ 7—1915 մայիս 7» (1965), «Մեր ազգային գոյապայքարը թրքական մեծ եղեռնի յոթ տարիներուն — 1915—1922» (արժանացել է Բեյրութի Թեքեյան մշակութային միության Հայկաշեն Ուզունյան գրական մրցանակին) և «Պավղիկյան թոնդրակեցիներու շարժումը հայ առաքելական եկեղեցվո մեջ...» (1970) պատմական ուսումնասիրությունները։
Ծանոթագրություններ
Կատեգորիա:Հայ բանասերներ Կատեգորիա:Հայ պատմաբաններ Կատեգորիա:Հայ մանկավարժներ
Սվիշտով
Սվիշտով (Свищов, ավելի վաղ հայտնի էր նաև որպես Սիստովո ), քաղաք և նավահանգիստ Բուլղարիայում, Սվիշտով համայնքի վարչական կենտրոնը։ Գտնվում է Վելիկո Տիռնովոյի մարզում։
Պատմություն
1790 թվականի դեկտեմբերին Սիստովոն դարձել է ավստրո-թուրքական բանակցությունների վայր, որոնց արդյունքում 1791 թվականի օգոստոսի 4-ին այստեղ կնքվել է խաղաղության պայմանագիր, որը վերջ է դրել 1787-1791 թվականների ավստրո-թուրքական պատերազմին ։
1810-ի սեպտեմբերին քաղաքը դարձել է ռուս-թուրքական զորքերի միջև ռազմական գործողությունների վայր և խիստ ավերվել թուրքական հրետանային գնդակոծությունների և հրդեհների հետևանքով, արդյունքում շատ բնակիչներ լքել են քաղաքը, որի նշանակությունը ժամանակավորապես նվազել է ։
1877-1878 թվականների ռուս-թուրքական պատերազմի ընթացքում հենց այստեղ 1877 թվականի հունիսի 15-ին ռուսական բանակը կռվանցել է Դանուբը ։
1893 թվականին քաղաքը հայտնի էր որպես առևտրի, գինեգործության, բամբակյա և կաշվե արտադրության կենտրոն ։
1977 թվականի մարտի 4-ին Կարպատի երկրաշարժի ժամանակ քաղաքում ավերվել է երեք բարձրահարկ շենք, ինչի արդյունքում զոհվել է 100 մարդ։
Բնակչություն
Բնակչությունը՝ ։
Կրթություն
Այստեղ է գտնվում երկրի ամենահին բարձրագույն հաստատություններից մեկը՝ Դ․Ա․ Ցենովի անվան գյուղատնտեսական ակադեմիան, որը հիմնադրվել է 1936 թվականին։
Արտաքին հղումներ
Կատեգորիա:Բուլղարիայի քաղաքներ Կատեգորիա:Բուլղարիայի համայնքներ
Ջրահարսը 2: Վերադարձ դեպի ծով
'''«Ջրահարսը 2. Վերադարձ դեպի ծով»''' (The Little Mermaid II: Return to the Sea), 2000 ամերիկյան անիմացիոն երաժշտական արկածային մուլտֆիլմ, որը նկարահանվել է Ուոլթ Դիսնեյ հեռուստատեսության անիմացիոն ֆիլմերի բաժնում և 1989 թվականին Դիսնեյի «Ջրահարս» անիմացիոն մուլտֆիլմի շարունակությունն է։ Ռեժիսոր Ջիմ Կամերուդի և Բրայան Սմիթի ֆիլմի պատմությունը տեղի է ունենում առաջին մուլտֆիլմից 12 տարի անց և կենտրոնանում է Արիելի և Էրիկի դստեր՝Մելոդի արքայադստեր շուրջ, ով ձգտում է լողալ օվկիանոսում, չնայած ծնողների այն օրենքին, որ արգելված է նրան ծով դուրս գալ։ Ֆիլմում լսվում է Ջոդի Բենսոնի ձայնը՝ Արիելի, Տարա Չարենդոֆինը՝ Մելոդիի, և Փեթ Քերոլինը՝ Մորգանայի կերպարների համար։ 2008 թվականին Դիսնեյը թողարկեց երրորդ ֆիլմը «Ջրահարս» շարքում, Փոքրիկ ջրահարսը՝ Արիելի սկիզբը, որը ֆիլմի նախատիպն է։
Սյուժե
Արիելը և Էրիկը ծովի վրա՝ նավում նշում են իրենց նորածին երեխայի՝ Մելոդիի ծնունդը։ Արիելը երգում է օրորոցային իր փոքրիկ Մելոդիի համար՝ արտահայտելով իր սերը և ինչպես որ մտածում էր, Մելոդիի սիրտը պատկանում էր իրեն ու ծովին, քանի որ նա ջրահարսների ժառանգորդն էր։ Արիելի հայրը՝ Տրիտոն թագավորը, ներկայացնում է Մելոդիին կախարդական լապտեր։ Ուրսուլայի քույր Մորգանան ընդհատեց խնջույքը՝ սպառնալով, որ եթե Մելոդին չկերակրի իր շնաձկանը, ապա Տրիտոնը պետք է երեխային հանձնի իրեն։ Հետո Մորգանան հայտարարում է Ուրսուլային վրեժխնդիր լինելու և օվկիանոսին տիրանալու համար տաճարի օգտագործման իր ծրագիրը։ Արիելը և Էրիկը փորձում էին ձախողել Մորգանայի ծրագիրը, իսկ Տրիտոնը հեռանում է պիրանիայի չափսերի պատճառով։ Մորգանան փախչում  է թագավորի թաքնված զորքերի թալանչից զերծ մնալուց, հայտարարելով, որ նա մի օր վրեժ կլուծի Արիելի, Տրիտոնի և Ուրսուլայի մահվան համար։
Մորգանայից վախենալով և հիշելով Ուրսուլային՝ Արիելը որոշում է, որ մինչև Մորգանային ձերբակալելը, նրանք ստիպված կլինեն ծովային աշխարհը և նրա ժառանգությունը Մելոդիից վերցնել, որպեսզի պաշտպանեն նրան։ Տրիտոնը ճնշում է օվկիանոսը, և  մի վիթխարի պատ է կառուցվում  թագավորական ամրոցը ծովից բաժանելու համար։ Տիրտոնը հանձնարարում է Սեբաստիանին հետևել Մելոդիին։
12 տարի անց Մելոդին մոռանում է իր ջրահարս մայրիկի ժառանգության մասին, և նրան արգելվում է երբևիցե ծով դուրս գալ։ Սակայն նա պարբերաբար ամրոցից դուրս էր թռչում, և մի օր գտնում է լապտեր։ Տեսնելով իր անունը լապտերի վրա՝ Մելոդին իր մայրիկին հարցնում է դրա մասին, բայց Արիելը դիմակայում է Մելոդիին և արգելում նրան ծով դուրս գալ։ Հուսահատված լինելով  իր հարցերին պատասխանելու մոր մերժումից՝ Մելոդին գողանում է մի փոքրիկ նավակ և դուրս է գալիս տնից։ Մելոդին հայտնաբերում է ենթահոսանք, որը նրան տանում է ուղիղ Մորգանայի մոտ։
Խուճապի մեջ հայտնվելով՝ Սեբաստիանը խոստովանում է Արիելին և Էրիկին, որ Մելոդին դուրս է եկել ծով։ Միևնույն ժամանակ Մելոդին հանդիպում է Մորգանային, ով բացահայտում է, որ Մելոդիի ծագումը ծովային է, և օգտագործում է Ուրսուլայի կախարդության հնարքները Մելոդիին ջրահարս դարձնելու համար։ Տրիտոնը նախապատրաստում է որոնման ուղիները և համոզված է, որ Արիելը և Էրիկը կօգտագործեն իր աթոռը՝ Արիելին ջրահարս դարձնելու համար, ինչը կօգնի գտնել Մելոդիին։ Ծովում Արիելը որոնում է Մելոդիին, ափսոսում, որ իր ժառանգությունը նրա հետ չի կիսում, մինչդեռ Մելոդին ուսումնասիրում է իր նոր ունակությունները՝ որպես ջրահարս, և ունի մի ուժեղ զգացում, որ պետք է դառնա ծովի մի մասնիկը։
Մելոդին այցելում է Մորգանային, որպեսզի շնորհակալություն հայտնի նրան, և միայն Մորգանային ասի, որ շնորհակալությունը ժամանակավոր էր, և նա կարող է միայն կախարդական վիճակ ստեղծել, եթե Մելոդին իր պապի գավազանը վերադարձնի։ Մելոդին որոշում է գողանալ գավազանը, փնտրելով Թիփ և Դեշ ընկերներին, պինգվինին և վարլուս ծովային կաթնասունին, ովքեր միանում են նրան։
Մելոդիին հաջողվում է գողանալ գավազանը և վերադառնալ Մորգանայի մոտ, բայց մինչ Մելոդին հանձում է գավազանը, Արիելը Մելոդիին ասում է, որ նա գավազանը Մորգանային չտա։ Մելոդին հրաժարվում է լսել Արիելին, ով հիասթափվել էր Արիելի որոշումից, և տալիս է գավազանը Մորգանային։ Նրա ձեռքի գավազանի ուժով Մորգանան բացահայտում է իր ճշմարիտ մտադրությունները, և թաղում է Մելոդիին մի քարայրում, մինչդեռ  տեղեկացնում է նրան, որ իր ժամանակը, որպես ջրահարս վերջանում է։ Շուտով, ի վերջո, Մելոդին հպարտանում է Մորգանայի հագուստով, նրան մարդկային կերպարանք է տալիս և տեղեկացնում է, որ իրեն խեղդելու է։ Թիփն ու Դեշը կարողանում են նրան ազատել և դուրս հանել ափ։
Մորգանան օվկիանոսում օգտագործում է գավազանի կախարդանքը, ինչը տեղի է ունենում օվկիանոսի մակերևույթի վրա։ Սքաթլը, Տրիտոնը, Սեբաստիանը և Էրիկը ժամանում են և ճակատամարտ է սկսվում Մորգանայի ու նրա հարազատների դեմ։ Մելոդին հասցնում է գողանալ գավազանը և նետում է դեպի Տրիտոնը, ով Մորգանային կանգնեցնում է սառցաբեկորի վրա և խորտակում ջրի տակ։
Մելոդին միանում է իր ընտանիքին և Տրիտոնն առաջարկում է իր թոռնուհուն դառնալ մշտապես ջրահարս։ Փոխարենը, Մելոդին օգտագործում է գավազանը՝ տունը ծովից բաժանող պատը փլուզելու համար, վերամիավորում է մարդկանց ու առևտրականներին։
Թողարկում
Լրատվամիջոցներ
Մուլտֆիլմը, որպես տեսանյութ, թողարկվել է 2000 թվականի սեպտեմբերի 19-ին ։ 2006 թվականի նոյեմբերի 6-ին, ֆիլմը թողարկվել է նախնական մուլտֆիլմի հետ միասին երկրորդ ֆիլմի թողարկման համար ։ Օրիգինալ տեսաերիզը թողարկվեց, հետագայում դադարեցվեց և հատուկ խմբագրված տեսաերիզը ջնջվեց "Gonna Get My Wish" երգի հետ և նոր ֆիլմը թողարկվեց 2008 թվականի դեկտեմբերի 16-ին :« Ջրահարսը» եռապատումը, որն ընդգրկում է բոլոր երեք «Ջրահարս » մուլտֆիլմերը,  թողարկվել է միևնույն օրը ։ Այս ֆիլմը «Ջրահարս»  «Արիելի մուտք»-ի հետ միասին  թողարկվել էր 2013 թվականի նոյեմբերի 19-ին 2-րդ սերիայում և Բլու-րեյում-ում ։
Հաստատում
Ֆիլմը ստացավ բացասական տարբեր տեսակետներ կինոքննադատների կողմից։ Rotten Tomatoes-ի տեսակետը տեղեկացնում է, որ ֆիլմը ունի 33%-անոց բարձր միավոր, որը հիմնված է 9 գրախոսականների վրա 4.5/10 միջին գնահատականով ։ 2011 թվականին ամբողջական ֆիլմը քսանյոթերորդն էր երբևիցէ ստեղծված 50 ամենավատ մանկական ֆիլմերի շարքում ։
Սաունդթրեք
Ֆիլմի պաշտոնական սաունդթրեքը թողարկվել է 2000 թվականի սեպտեմբերի 19-ին և կրկին 2000 թվականի հոկտեմբերի 31-ին երկրորդ անգամ հատուկ խմբագրվել է առաջին մուլտֆիլմի սաունդթրեքի հետ ։ Ի հավելումն, երկու սահմանափակ CD նմուշներ թողարկվեցին որպես հավելյալ օգնություն սաունդթրեքի համար ։
Ֆիլմը ավարտվում է Part of Your World երգով, երգիչ Chely Wright-ի կատարմամբ։ Երգի մեկ այլ տարբերակ Էն Մարի Բոսկովիչի կատարմամբ օգտագործվել է ֆիլմի մի քանի միջազգային թողարկումներում ։
Արտաքին հղումներ
Կատեգորիա:2000 մուլտֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան սիքվել ֆիլմեր Կատեգորիա:Ֆիլմեր, որոնց գործողությունները տեղի են ունենում Ֆրանսիայում Կատեգորիա:Ամերիկյան ֆիլմեր հասունացման տարիքի մասին Կատեգորիա:Կանադական ֆիլմեր
Այշի Նոյշտադ-Բադ Վինդսհայմ
Այշի Նոյշտադ-Բադ Վինդսհայմ (Landkreis Neustadt an der Aisch-Bad Windsheim), շրջան է Գերմանիայում։ Շրջանի կենտրոնն է Այշի Նոյշտադ քաղաքը։ Զբաղեցնում է 1 267,4 կմ2։ Բնակչությունը 100 033 մարդ է։ Բնակչության խտությունը 79 մարդ/կմ2։
Շրջանի պաշտոնական կոդը 09 5 75 է։ Շրջանում 38 համայնք կա ։
Ծանոթագրություններ
Կատեգորիա:Բավարիայի շրջաններ
Իլիկ
Իլիկ,
Իլիկներ
2, Նախաթելի, մանող, մանող–ոլորող, ոլորող և փաթաթող մեքենաների հիմնական աշխատանքային օրգանը։ Նախատեսված է նախաթելը, մանվածքը, թելը ոլորելու և որոշակի ձևով ու չափով փաթաթելու համար։ Առավել տարածված են՝ օղակաձև և կենտրոնախույս (մանող մեքենաների համար), սնամեջ (մանող–ոլորող մեքենաների համար), օղակաձև և կրկնակի ոլորող (ոլորող մեքենաների համար), եղանաձև (նախաթելի մեքենաների համար) իլիկները։
Կատեգորիա:Ձեռագործություն Կատեգորիա:Մանածագործական սարքեր
Քիմ Քաշքաշյան
Քիմ Քաշքաշյան (Kim Kashkashian, ), հայազգի ամերիկյան ալտահար։
Կենսագրություն
Ծնվել է Դեթրոյթում, ալտ է սովորել Քարեն Թաթլի և լեգենդար ալտահար Ուոլթեր Թրամփլերի մոտ՝ Բալթիմորի Փիբոդի երաժշտական կոնսերվատորիայում։ Քաշքաշյանն իր գործիքի համար նոր երկերի ստեղծման երդվյալ կողմնակիցն է։ Քաշքաշյանը հաճախակի մասնակցում է ԱՄՆ-ի և Եվրոպայի խոշոր փառատոներին, այդ թվում՝ Մարլբորոյի, Զալցբուրգի, Լոքենհաուսի և Սթավանգերի փառատոներին։ Նա համագործակցել է Ֆելիքս Գալիմիրի, Ռոբերտ Լևինալի, Քիթ Ջարեթի, Գիդոն Քրեմերի, Դանիել Ֆիլիպսի, Յո-Յո Մայի հետ։ Քաշքաշյանը ձայնագրվել է ՙՍոնիի՚ համար և երեք տասնամյակ տևող համագործակցություն ունի Գերմանիայի ECM ֆիրմայի հետ։ Բրամսի սոնատների նրա ձայնագրությունը Ռոբերտ Լևինի հետ 1999-ին արժանացել է Էդիսոն մրցանակին։ 2000-ի հունիսին թողարկվել են Բարտոկի, Էոտվեոշի և Կուրտագի նրա ձայնագրությունները և արժանացել 2001 թ. Կաննի դասական մրցանակին՝ նվագախմբի հետ մենակատարի պրեմիերային ձայնագրության համար։ Քաշքաշյանի լայնածավալ մանկավարժական աշխատանքներն ընդգրկում են դասավանդումը Բլումինգթոնի Ինդիանա համալսարանում և Ֆրայբուրգի ու Բեռլինի կոնսերվատորիաներում (Գերմանիա)։ 2000-ի սեպտեմբերին նա սկսել է ալտ և կամերային երաժշտություն ուսուցանել Նոր Անգլիայի կոնսերվատորիայում (Բոստոն)։
Համագործակցել է կոմպոզիտորներ Գուբայդուլինայի, Պենդերեցկու, Գիա Կանչելիի, Կուրտագի, Տիգրան Մանսուրյանի, Պյարտի, Բերիոյի և Էթվոշի հետ։
Նրա կամերային համերգների գործընկերներն են դաշնակահար Ռոբերտ Լևինը և հարվածային գործիքների հայտնի կատարող Ռոբին Շուլկովսկին։ Հանդես է եկել the Tokyo, Guarneri և Galimir Quartet-ների հետ, ինչպես նաև եզակի կազմ ունեցող՝ Գիդոն Կրեմեր, Դանիել Փիլիպս, Քիմ Քաշքաշյան և Յո-Յո Մա քառյակով։
2013 թվականին արժանացել է Գրեմմի մրցանակի՝ «Լավագույն դասական գործիքային սոլո կատարում» կատեգորիայում։
Արտաքին հղումներ
Կատեգորիա:Ծագումով հայ ալտահարներ Կատեգորիա:Ամերիկացի ալտահարներ Կատեգորիա:1952 ծնունդներ Կատեգորիա:Դետրոյթ քաղաքում ծնվածներ Կատեգորիա:«Գրեմմի» մրցանակի դափնեկիրներ Կատեգորիա:Ամերիկահայեր Կատեգորիա:Ամերիկացի երաժիշտներ Կատեգորիա:Ամերիկացի ջութակահարներ Կատեգորիա:Ամերիկահայ ջութակահարներ Կատեգորիա:Ամերիկահայ երաժիշտներ Կատեգորիա:Ամերիկահայ մանկավարժներ
Ջորջ Փիբոդի
Ջորջ Փիբոդի (George Peabody  ), ամերիկացի ֆինանսիստ ու մարդասեր, որը համարվում է ժամանակակից մարդասիրության նախահայրը։
Մասաչուսեթս նահանգի աղքատ ընտանիքում ծնված Փիբոդին նախ զբաղվել է կտորեղենի գործով, հետո մտել բանկային համակարգ։ 1837 թվականին նա տեղափոխվել է Լոնդոն, որը այն տարիներին եղել է համաշխարհային ֆինանսների մայրաքաղաքը։ Այստեղ նա դարձել է ամենահայտնի ամերիկացի բանկիրը և օգնել է նորաստեղծ պետություններին հաստատել իրենց միջազգային վարկերը։ Փիբոդին զավակ ու ժառանգ չի ունեցել, այդ պատճառով էլ 1854 թվականին գործընկերություն է հաստատել  Ջունիուս Սփենսեր Մորգանի հետ։ Այդ բիզնես-միության հիման վրա էլ 1864 թվականին՝ Փիբոդիի պաշտոնաթողությունից հետո,  ստեղծվել է «J.P. Morgan & Co» ընկերությունը։
Կյանքի ուշ շրջանում Փիբոդին ավելի լայն ճանաչում է ձեռք բերել իր մարդասիրական գործունեության շնորհիվ։ Նա հիմնադրել է «Փիբոդի Թրասթը» Բրիտանիայում, «Փիբոդի» ինստիտուտն ու «Ջորջ Փիբոդի» գրադարանը Բալթիմորում, մասնակցել բազմաթիվ բարեգործական նախաձեռնությունների։
Կենսագրություն
Փիբոդին ծնվել է 1795 թվականին Մասաչուսեթսում՝ նախկին Հարավային Դենվեր, ներկայիս Փիբոդի կոչվող բնակավայրում, պուրիտանների հետնորդների ընտանիքում։ Նա եղել է ընտանիքի յոթ զավակներից մեկը, ապրել է զրկանքներով լի չքավոր մանկություն, դպրոց է հաճախել ընդամենը մի քանի տարի։ Հայրը վաղ է մահացել, և Ջորջը ստիպված աշխատել է՝ ընտանիքը սովից փրկելու համար։ Այդ տարիների մասին նա ավելի ուշ ասել է. «Ես այդպես էլ չմոռացա ու երբեք չեմ մոռանա իմ վաղ տարիների այդ մեծ զրկանքները» ։
1816 թվականին նա տեղափոխվել է Բալթիմոր, որտեղ աշխատել ու ապրել է 20 տարի՝ դառնալով հաջողակ գործածար ու ֆինանսիստ։
Այդ տարիներին Լոնդոնը, Ամստերդամը, Փարիզն ու Ֆրանկֆուրտը համարվում էին միջազգային բանկային գործի ու ֆինանսների կենտրոններ։ Այստեղ կենտրոնացած կապիտալից երկարատև վարկեր էին տրամադրում ԱՄՆ-ի նման զարգացող երկրներին տնտեսության զարգացման համար։
1840-ականներին Մերիլենդ նահանգը հրաժարվել է իր պարտքերի վճարումից, և Փիբոդին, որը զբաղվել էր Մերիլենդի արժեթղթերի մոտ կեսի վաճառքով, ճանաչվում է պերսոնա նոն գրատա Լոնդոնում։ Լոնդոնի «Թայմսը» նրա մասին գրել է՝ չնայած որ Փիբոդին «ամենաանբասիր բնույթով ամերիկացի ջենթլմեն է», Ռեֆորմների ակումբը սևացրել է նրան որպես մի երկրի քաղաքացու, որը հրաժարվում է իր պարտքերը վճարելուց։ Իրավիճակը փրկելու համար Փիբոդին նախ նամակներ է հղում Բալթիմորի ընկերներին՝ գրելով վճարումները վերսկսելու անհրաժետության մասին, և վճարում է լրագրողներին նահանգի մասին բարյացակամ հոդվածներ գրելու համար ։ Նրա ջանքերը հաջողությամբ են պսակվում․ Բալթիմորը վերսկսում է պարտքերի վճարումը։
Չնայած որ 1838 թվականին Փիբոդին կարճ ժամանակով նշանված է եղել (իսկ ավելի ուշ իբրև թե սիրուհի է ունեցել Անգլիայի Բրայթոն քաղաքում, որից դուստր է ունեցել)՝ այդպես էլ չի ամուսնացել ։  նրան նկարագրում էր որպես «անբարետես» մեկը՝ «գզգզված դեմքով․․․, դուրս ցցված  կզակով, սոխաձև քթով, այտամորուսներով, կախված կոպերով» ։ Ինչևէ, պահպանվել են Փիբոդիի մեծ թվով լուսանկարներ ու դիմանկարներ, որոնք վկայում են, որ Չերնաուի բացասական կարծիքը խիստ սուբյեկտիվ է ։
Փիբոդին Լոնդոնում հայտնի է եղել ամերիկացի դիվանագետների, գործարարների և հայտնի մարդկանց պատվին և Հուլիսի 4-ի առիթով կազմակերպած անգլո-ամերիկյան ճաշկերույթներով։ Իսկ երբ 1851 թվականին ԱՄՆ Կոնգրեսը մերժել է հովանավորել ամերիկյան պատվիրակության ներկայությունը Բյուրեղապակյա պալատում կազմակերպվող Մեծ ցուցահանդեսում, նա տրամադրել է անհրաժեշտ ֆինանսական միջոցներ և բարձր պահել Միացյալ Նահանգների հեղինակությունը համաշխարհային նշանակության այդ միջոցառումում։ Բայց 1854 թվականին՝ Հուլիսի 4-ին նվիրված ճաշկերույթի ժամանակ,  նա վիրավորել է իր ամերիկացի հյուրերից շատերին, երբ նախ արտասանել է Վիկտորյա թագուհուն, հետո միայն ԱՄՆ նախագահ Ֆրանկլին Փիրսին նվիրված բաժակաճառը ։ Մոտավորապես այս տարիներին էլ նրա օրգանիզմում սկսել են զարգանալ ռևմատոիդ արթրիտ և հոդատապ ։
Գործունեություն
Փիբոդին որպես կամավոր մասնակցել է 1812 թվականի պատերազմին, որտեղ էլ ընկերացել է Էլիշա Ռիգսի հետ։ Ռիգսը զբաղվելիս է եղել գալանտերեայի մեծածախ վաճառքով։ 1814 թվականին Փիբոդին դարձել է նրա գործընկերը, և ստեղծվել է նրանց համատեղ «Riggs, Peabody & Co.» ընկերությունը, որը մասնագիտացած է եղել Բրիտանիայից գալանտերեայի ներկրման գործում։ 1822 թվականին մասնաճյուղեր են բացվել Նյու Յորքում և Ֆիլադելֆիայում։ 1829 թվականին Ռիգսը անցել է թոշակի և ընկերությունը վերանվանվել է «Peabody, Riggs & Co․», քանի որ գործը սկսել է գլխավորել Փիբոդին։
Փիբոդին առաջին անգամ Անգլիա է մեկնել 1827 թվականին՝ ապրանք գնելու և Լանքաշիրում ամերիկյան բամբակի վաճառքը կազմակերպելու համար։ Արդյունքում նա մասնաճյուղ է բացել Լիվերպուլում, և բրիտանական բիզնեսը աստիճանաբար դարձել է ավելի առաջնահերթ։
1837 թվականից Փիբոդին հաստատվել է Լոնդոնում, իսկ հաջորդ տարվանից սկսել է զբաղվել բանկային գործով։ 1851 թվականին նա հիմնել է «George Peabody and Company» բանկային ընկերությունը Այն հիմնադրվել է Ամերիկյան երկաթուղիների թողարկած արժեթղթերի պահանջարկը բավարարելու համար։ Փիբոդին աստիճանաբար ընդլայնել է իր բանկային գործունեությունը՝ մասնագիտանալով կառավարությունների ու մեծ ընկերությունների ֆինանսավորման վրա ։
Լոնդոնում Փիբոդիի գտնվելու առաջին տարիներին Ամերիկայի նահանգները հրաժարվել էին բրիտանացի վարկատուներին վճարել իրենց պարտքերը։ Եվ Փիբոդին՝ որպես Լոնդոնում ամերիկացի հայտնի ֆինանսիստ, հաճախ արժանացել է արհամարհանքի, անգամ զրկվել Ջենթլմենների ակումբի անդամակցությունից։ Իրավիճակը շտկելու համար Փիբոդին միացրել է ուժերը «Barrings Bank»-ի հետ և Ամերիկայի նահանգների պարտքերը մարելուն նպաստող քարոզարշավ սկսել և արդյունքում, ինչպես գրված է Բրիտանիկա հանրագիտարանում, «նպաստել է ԱՄՆ -ի հանդեպ վստահության ստեղծմանը արտերկրում» ։
Մարդասիրություն
Փիբոդին խնայող,երբեմն անգամ ժլատ է եղել իր բարեկամների ու աշխատողների հանդեպ, փոխարենը՝ աննախադեպ շռայլ հանրային բարեգործական ներդրումներում ։ Նա դարձել է ժամանակակից մարդասիրության նախահայրը   ։ Փոբոդին օրինակ է դարձել շատերի համար և ունեցել այնպիսի հետևորդներ ինչպիսիք են Ջոնս Հոփկինսը, Էնդրյու Կարնեգին, Ջոն Դևիսոն Ռոքֆելլերը և Բիլ Գեյթսը։ Միացյալ Նահանգներում Փիբոդին իր բարեգործական նախաձեռնություններով զարգացրել է կրթության ոլորտը, իսկ Բրիտանիայում աղքատներին ապահովել  բնակարաններով։
Ամերիկայում Փիբոդին հիմնել ու հովանավորել է բազմաթիվ ինստիտուտներ։ 1867–1868 թվականներին, 3,5 միլիոն դոլար ներդրելով, հիմնել է «Փիբոդի կրթական հիմնադրամը», որի նպատակն է եղել «աջակցել հարավային նահանգների չքավոր երեխաներին ստանալ մտավոր, բարոյական և արտադրական կրթություն» ։
1862 թվականի ապրիլին Փիբոդին հիմնել է «Փիբոդի» բարեգործական հիմնադրամը, որը գործում է առ այսօր որպես «Փիբոդի թրասթ» (Peabody Trust) և «Լոնդոնի աղքատ արհեստավորներին և բանվորներին»  ապահովում բարենորոգված բնակարաններով։ Առաջին բազմաբնակարան շենքը, որը նախագծել է ժամանակի հայտնի ճարտարապետ Հենրի Դարբիշիրը  ոճում, կառուցվել է Քոմերշալ փողոցում՝ Սփիթալֆիլդս թաղամասում 1864 թվականի փետրվարին։
Ջորջ Փիբոդին իրականացրել է ավելի քան 8 միլիոն դոլարի նվիրատվություն, որը 2017 թվականին համապատասխանել է 158,000,000 միլիոն դոլարի ։ Ահա նրա բարեգործությունների բավական ընդարձակ ցանկը․
Մահ
Նրա ցանկությունն է եղել թաղվել ծննդավայրում՝ Մասաչուսեթսում։ Այդ պատճառով էլ Փիբոդիի աճյունը տեղափոխվել է Մասաչուսեթս և 1870 թվականի փետրվարի 7-ին կազմակերպվել նրա երկրորդ հանդիսավոր հուղարկավորությունը Սալեմ քաղաքի գերերզմանատանը։ Փիբոդիի մահը և երկու հուղարկավորությունները լայնորեն լուսաբանվել են միջազգային լրատվամիջոցներում՝ նոր անցկացված անդրատլանտյան ստորջրյա հեռագրային կապի շնորհիվ։ Փիբոդիի թաղման արարողություններին մասնակցել են հարյուրավոր մարդիկ, հազարավոր մարդիկ էլ,  չկարողանալով մասնակցել, հեռվից հետևել են ։
Մեծարում
Իր բարեգործությունների շնորհիվ Փիբոդին ձեռք է բերել բազմաթիվ երկրպագուներ։ Նրան բարձր են գնահատել եվրոպացի այնպիսի նշանավոր գործիչներ, ինչպիսիք են վարչապետ Ուիլյամ Գլադստոնը և գրող Վիկտոր Հյուգոն, իսկ Վիկտորյա թագուհին բարոնի տիտղոս է առաջարկել, որը Փիբոդին մերժել է ։
1854 թվականին բևեռային հետախույզ Իլայշա Քեյնը Գրինլանդիայի հյուսիս-արևմտյան ափի ջրային ուղին անվանել է Փիբոդիի ծովախորշ՝ ի պատիվ իր գիտարշավը ֆինանսավորած բարեգործի ։
Լոնդոնի աղքատ խավին մարդասիրական օգնություն տրամադրելու համար 1862 թվականին նա ստացել է Լոնդոն քաղաքի Ֆրիմենի հավաստագիր ։ Նա այս պատվին արժանացած երկու ամերիկացիներից առաջինն է եղել, երկրորդը եղել է 34-րդ նախագահ Դուայթ Էյզենհաուերը։ 1867 թվականի մարտի 16-ին նա արժանացել է Միացյալ Նահանգների Կոնգրեսի Ոսկե մեդալի նաև Հարվարդի և Օքսֆորդի համալսարաների Իրավունքի պատվավոր դոկտոր կոչման։
Հայրենի քաղաքը՝ Հարավային Դենվերը, 1868 թվականին վերանվանվել է իր նշանավոր զավակի՝ Փիբոդիի անունով։ Նրա անունն են կրում Միացյալ Նահանգների մի շարք տարրական, ավագ դպրոցներ ու ինստիտուտներ, նաև Թենեսիում՝ Մեմփիսում, գտնվող հյուրանոցը։ Լոնդոնի Թագավորական բորսայի մոտ 1869 թվականի հուլիսին տեղադրվել է նրա, որի հանդիսավոր բացումը կատարել է Ուելսի արքայազնը։ Վատառողջ Փիբոդին արարողությանը չի կարողացել մասնակցել և մահացել է դրանից չորս ամիս անց։ Արձանի կրկնօրինակը 1890 թվականին կանգնեցվել է Բալթիմորում գտնվող «Փիբոդի» ինստիտուտի մոտ ։
1900 թվականին Փիբոդին ներառվել է Մեծ ամերիկացիների փառքի սրահում ներկայացված առաջին 29 ընտրյալների ցանկում։
Փիբոդի քաղաքի Վաշինգտոն 205 հասցեում գտնվող տունը, որտեղ ծնվել է մեծ մարդասերը, վերակազմավորվել է տուն-թանգարանի, իսկ Լոնդոնի Բելգրեյվիա վարչական շրջանի Իթոն հրապարակի № 80 հասցեում գտնվող շենքի պատին1976 թվականին տեղադրվել է նրա մասին պատմող կապույտ հուշատախտակ ։
2018 թվականի մարտի 16-ին Փիբոդին հիշատակվել է Google Doodle-ի կողմից 151 տարի առաջ ԱՄՆ Կոնգրեսի Ոսկե մեդալ ստանալու կապակցությամբ ։
Արտաքին հղումներ
Կատեգորիա:Ամերիկացի գործարարներ Կատեգորիա:Ամերիկացի հասարակական գործիչներ Կատեգորիա:Թոքաբորբից մահացածներ Կատեգորիա:Ամերիկացի ֆինանսիստներ Կատեգորիա:Ամերիկացի ձեռնարկատերեր
Մարիթ Մալմ Ֆրաֆյորդ
Մարիթ Մալմ Ֆրաֆյորդ, (Marit Malm Frafjord, ), նորվեգացի հանդբալիստ, նորվեգական «Լարվիկ» ակումբի և Նորվեգիայի հավաքականի անդամ։  Կրկնակի Օլիմպիական չեմպիոն։
Ակումբային
Եղել դպրոցական «Ռափ» ակումբի աշակերտուհի։ Ելույթ է ունեցել այդ ակումբի  և «Բոսեն»  թիմի կազմում, 2010 թվականից  2014 թվականներին եղել է «Վիբորգ» ակումբի պաշտպան։ 2014  թվականի ամռանը տեխափոխվել է «Լարվիկ» ակումբ ։
Արտաքին հղումներ
Կատեգորիա:Նորվեգացի հանդբոլիստուհիներ Կատեգորիա:Նորվեգացի մարզուհիներ Կատեգորիա:2008 թվականի Ամառային օլիմպիական խաղերի չեմպիոններ Կատեգորիա:2012 թվականի Ամառային օլիմպիական խաղերի չեմպիոններ Կատեգորիա:2016 թվականի Ամառային օլիմպիական խաղերի բրոնզե մեդալակիրներ Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Գրոմովո (գյուղ, Դորոգոբուժսկի շրջան)
Գրոմովո (Громово), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 41 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1585 թվականին հիմնադրված բնակավայրեր Կատեգորիա:Ռուսաստանի Սմոլենսկի մարզի Դորոգոբուժսկի շրջանի բնակավայրեր
Պիլոկարպին
Պիլոկարպին, դեղամիջոց, որն օգտագործվում է ներակնային բարձր ճնշման և չոր բերանի բուժման համար ։ Աչքի կաթիլների ձևով օգտագործվում է փականկյուն գլաուկոմայի վիրահատությունից առաջ, ակնային գերճնշման, բացանկյուն գլաուկոմայի, բբի նեղացման համար դրա լայնացման ժամանակ ։ Կաթիլների ազդեցությունը սկսում է սովորաբար մեկ ժամվա ընթացքում և տևում է մինչև մեկ օր ։ Բերանի միջոցով այն օգտագործվում է Շյոգրենի համախտանիշի կամ ճառագայթային թերապիայի հետևանքով առաջացած չոր բերանի բուժման համար ։
Աչքի կաթիլների ընդհանուր կողմնակի ազդեցությունները ներառում են աչքերի գրգռում, արցունքահոսություն, գլխացավ, մշուշոտ տեսողություն ։ Այլ կողմնակի բարդություններն են ալերգիկ ռեակցիաները և ցանցաթաղանթի շերտազատումը ։ Խորհուրդ չի տրվում օգտագործել հղիության ընթացքում ։ Պիլոկարպինը միոտիկ դեղամիջոցների շարքից է ։ Այն ակտիվացնում է մուսկարինային տիպի խոլիներգիկ ընկալիչները, որը հանգեցնում է տրաբեկուլյար ցանցի բացմանը և ջրային հեղուկի արտահոսքին ։
Պիլոկարպինը անջատվել է 1874 թվականին։ Պիլոկարպինը մտնում է Առողջապահության համաշխարհային կազմակերպության հիմնական դեղերի ցանկում, և համարվում է առողջապահական համակարգում անհրաժեշտ ամենաարդյունավետ և անվտանգ դեղամիջոցներից ։ Զարգացող աշխարհում մեծածախ գինը մոտավորապես 1.61-4.88 ԱՄՆ դոլար է 10 մլ շշի համար ։ Միացյալ Նահանգներում մեկ ամսվա համար օգտագործվող կաթիլների արժեքը պակաս է 25 ամերիկյան դոլարից ։ Այն սկզբնապես պատրաստվել էր Հարավային Ամերիկյան բույս Պիլոկարպուսից Պիլոկարպուս
Բժշկական կիրառություն
Պիլոկարպինը խթանում է մեծ քանակությամբ թքի և քրտինքի արտադրությունը ։ Այն օգտագործվում է բուժելու համար չոր բերանը (քսերոստոմիա), մասնավորապես Շյոնգրենի համախտանիշի ժամանակ, ինչպես նաև որպես գլխի և պարանոցի քաղցկեղի ժամանակ ճառագայթային թերապիայի կողմնակի ազդեցություն։
Ավելի քան 100 տարիների ընթացքում այն օգտագործում է քրոնիկ բացանկյունային գլաուկոմայի և սուր փականկյուն գլաուկոմայի բուժման համար ։ Այն ազդում է ծիածանաթաղանթի սֆինկտերի մուսկարինային ընկալիչների M3 ենթատիպի վրա՝ առաջացնելով մկանների կծկանք, արդյուքում բբի նեղացում (միոզ)։ Այն նաև ազդում է թարթչային մարմնի վրա՝ առաջացնելով դրա կծկում։ Երբ թարթչային մարմինը կծկվում է, մեծանում է լարվածությունը սկլերալ ելունի վրա և բացվում է տրաբեկուլյար ցանցը։ Այս գործընթացի շնորհիվ հեշտանում է ջրային հեղուկի արտահոսքը աչքից և ներակնային ճնշումը իջնում է։
Ակնաբուժության մեջ պիլոկարպինը օգտագործվում է գիշերային լուսարձակումների ուժգնության նվազեցման համար, երբ հիվանդը ենթարկվել է ներակնային ոսպնյակների իմպլանտացիայի, պիլոկարպինի օգտագործումը նպաստում է բբերի նեղացմանը, վերացնելով ախտանիշները։ Այս օգտագործման ամենատարածված կոնցենտրացիան 1%-անոց պիլոկարպինն է (ամենաթույլ կոնցենտրացիա)։ Ցուցադրվել է, որ լազերային տրաբեկուլոպլաստիկայից հետո ներակնային ճնշման տատանումները կանխելու համար պիլոկարպինը նույնքան արդյունավետ է, որքան ապրակլոնիդինը ։
Պիլոկարպինը օգտագործվում է քրտինքը խթանելու համար, որպեսզի չափվի  քլորիդի և նատրիումի կոնցենտրացիան քրտինքում։ Դա օգտագործվում է ցիստիկ ֆիբրոզը ախտորոշելու համար ։
Կողմնակի ազդեցություն
Պիլոկարպինի օգտագործումը կարող է բերել կողմնակի ազդեցությունների, որոնցից շատերը կապված են դրանց մուսկարինային ընկալիչների վրա ոչ ընտրողական ազդեցության հետ։ Պիլոկարպինի կարող է դառնալ թքարտադրության, քրտնարտադրության, բրոնխիալ ասթմայի, բրոնխակծկանքի, բրադիկարդիայի, վազոդիլատացիայի և փորլուծության առաջացման պատճառ։ Աչքի կաթիլները կարող են հանգեցնել գլխացավի, քրոնիկական օգտագործման դեպքում՝ միոզի։
Պիլոկարպինի համակարգային ներարկումը կարող է հաղթահարել արյուն-ուղեղային պատնեշը, ինչի շնորհիվ պիլոկարպինը կարող է հասնել ուղեղին և հանգեցնել քրոնիկ էպիլեպսիայի։ Էպիլեպսիան, որն առաջացել է պիլոկարպինի ներարկումից, օգտագործվում է կրծող կենդանիների մոդելներ մշակելու համար, որպեսզի ուսումնասիրվի մարդու էպիլեպսիան։
Դեղաձևեր
Պիլոկարպուս ցեղատեսակի բույսերը պիլոկարպինի ստացման միակ հայտնի աղբյուրն են և առևտրային արտադրանքը ստացվում է բացառապես Pilocarpus microphyllus-ի տերևներից։ Այս ցեղատեսակը աճում է Հարավային Ամերիկայում, Pilocarpus microphyllus-ը տարածված է նաև Բրազիլիայի հյուսիսային շրջաններում ։
Պիլոկարպինը ստացվում է տերևների փոշիացրած նյութից՝ մի շարք գործընթացների արդյունքում։ Սկզբում նյութը մշակվում է քլորաջրածնով օքսիդացրած էթանոլով, և լուծիչները հանվում են նվազեցված ճնշման ներքո։ Արդյունքում առաջացող ջրային մնացորդը չեզոքացվում է ամոնիակով և մի կողմ է դրվում, մինչև խեժը ամբողջովին նստի։ Հետո ֆիլտրվում է և կոնցենտրացվում է փոքր ծավալով շաքարի լուծույթով, հիմնայնացվում է ամոնիակով և վերջում մշակվում քլորոֆորմով։ Լուծիչները հանվում են նվազեցված ճնշման ներքո։
Առևտրային անվանումներ
Պիլոկարպինը հասանելի է մի քանի առևտրային անվանումներով, մասնավորապես՝ Diocarpine (Dioptic), Isopto Carpine (Alcon), Miocarpine (CIBA Vision), Ocusert Pilo-20 և -40 (Alza), Pilopine HS (Alcon), Salagen (MGI Pharma), Scheinpharm Pilocarpine (Schein Pharmaceutical), և Timpilo (Merck Frosst):